|  |  |
| --- | --- |
| **Elem tartalma: Jézus értelmezése**A Jézus tábor harmadik előadása színdarabban | Kategória: előadás |
| Szerző: Tiszamenti Nagyboldogasszony Közösség | Esemény: Tábor |
| Kapcsolódó téma: Jézus | Kapcsolódó előadás: |
| Régió: Tisza | Település:  | Időpont: 2016.07. |

Kapcsolódó anyagok:

**Főelőadások négy az egyben:**

2016\_07\_Jezus\_negy\_foeloadas\_egyben\_ossz\_tabor

**Főelőadások:**

2016\_07\_Jezus\_mit\_tudunk\_valóban\_Jezusrol\_foeloadas\_ossz\_tabor

2016\_07\_Jezus\_milyennek\_tapasztaltak\_Jezust\_baratai\_foeloadas\_ossz\_tabor

2016\_07\_Jezus\_hogyan\_ertelmeztek\_Jezust\_foeloadas\_ossz\_tabor

2016\_07\_Jezus\_Jezust\_megismerni\_foeloadas\_ossz\_tabor

**Csoportfoglalkozás:**

2016\_07\_Jezus\_kerdesek\_kiscsoportra\_csoport\_ossz\_tabor

**A Tiszamenti régió dokumentumai:**

2016\_07\_Jezus\_mit\_tudunk\_Jezusrol\_eloadas\_feldolgozas\_szindarabban\_ti\_tabor

2016\_07\_Jezus\_bibliai\_kodok\_eloadas\_feldolgozas\_szindarabban\_ti\_tabor

2016\_07\_Jezus\_Jezus\_ertelmezese\_eloadas\_feldolgozas\_szindarabban\_ti\_tabor

2016\_07\_Jezus\_megismerni\_Jezust\_eloadas\_feldolgozas\_szindarabban\_ti\_tabor

2016\_07\_Jezus\_tiszamenti\_tabor\_akadalyverseny\_jatek\_ti\_tabor

2016\_07\_Jezus\_Jezus\_piktogramok\_dekor\_ti\_tabor

2016\_07\_Jezus\_nyito\_szindarab\_egyeb\_ti\_tabor

**A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:**

2016\_07\_Jezus\_tabor\_osszegzo\_ossz\_tabor

Törzsanyag:

**Jézus értelmezése**

Jézus tábor 3. előadás, színdarab

**Part I: Bevezetés:**

*(Felirat: 136. megbeszélés. Helyszín: az óceán alatti bázis.)*

**V:** Jól haladunk a küldetéssel, nagyon sok információt gyűjtöttünk eddig, de…

Felmerült két apróbbnak épp nem nevezhető probléma:

1. a célszemély személyazonossága némileg ködös. Az eddigi adatok alapján nem lehet egyértelműen megállapítani, hogy a célszemély az emberi fajba tartozik-e, vagy valamilyen más lény.

2. Az adathalmaz alaposabb feldolgozása során pedig az is kirajzolódni látszik, hogy a célszemélynek egyértelműen valamiféle küldetése van, ami igen nyugtalanító kérdéseket vet fel: Mi a célja a küldetésének? Kik felelnek a küldetés sikeréért azután, hogy a célszemély meghalt, majd feltámadt és eltűnt. Egyáltalán, van-e megbízója a célszemélynek, és ha igen ki az? Vagy az is lehet, hogy csak önmaga kedvére cselekszik?

Azt az eshetőséget vegyük számításba, hogy a célszemélyünk nem ember és saját….

*(Hatalmas robbanás – vészsziréna indul - a kémek sikoltoznak, kiabálnak: Mi volt ez?! - VevécsKém a füléhez teszi az egyik kezét, a szeme kicsit felakad, letöltést végez.)*

**V:** Információm szerint nagy erejű robbanás történt a kísérleti laboratóriumban. A bázis mintegy 25 másodperc múlva megsemmisül. Vészkiürítési forgatókönyv lépett életbe!

*(A kémek futni kezdenek)*

**V:** ÁLLJ! Nem mondtam, hogy oszolj!

A megbeszélést megszakítom. 2 hét múlva Dubaiban jelentést várok a két említett problémával kapcsolatban!

Most pedig még körülbelül 10 másodpercetek van a bázis elhagyására. Még van esélyetek. FUTÁS!

*(A kémek szétszaladnak. A vészsziréna folyamatosan szól. - Belép Drótostót)*

**Drótostót:** Már megint elkéstem. Hol vannak a többiek? Mi ez a zaj? ÁÁÁÁÁÁ!!!! (a bázis megsemmisül – Drótostót meghal)

**Part II: Kortárs szemtanúk**

*(Felirat: 2 héttel később. 137. megbeszélés. Helyszín: Dubai)*

*(A kémek helyet foglalnak a tanácsteremben, beszélgetnek; bejön Vevécském, és megnyitja a konferenciát.)*

**V:** Köszönöm, hogy mindnyájan eljöttek. Folytatjuk a múltkor tragikusan félbeszakadt megbeszélést. Sajnálatos hír, hogy legutóbb az óceán fenekén nem csak a megbeszélésünk szakadt félbe, hanem Drótostót kollégánk is. Béke poraira. Jó ügynöktársunk volt. Csak a szépre emlékezzünk!

*(Kép Zsomborról)*

Nos, a hatékonyság jegyében töröljétek ki a szemetekből a könnyeket és folytassuk a munkát! Talált-e valaki valamilyen megoldást a két probléma egyikére? Ember-e ez a Jézus? Mi a célja?

**K1:** Végeztem egy kutatást, hogy kinek tartották őt az emberek. Elég vegyes a kép. Elterjedt a hír, hogy egyesek úgy gondolták, hogy Ő Keresztelő János.

*(Következő slide)*

Ez a Keresztelő János nevű ember kb. egy időben élt a célszeméllyel. Sőt hasonló tevékenyéget is végzett. Aztán titokzatos körülmények között eltűnt. Állítólag börtönbe csukták, aztán senki nem tudott róla semmit; lehet új személyazonosságot vett fel, és egy új életet kezdett…

**K2:** Nem, ez nem lehet. Információim alapján cáfolni tudom ezt a feltevést. Tudjuk, hogy Keresztelő Jánost lefejezték…. A célszemélynek ennek ellenére határozottan volt feje a nyilvános működése során és a halálakor is rajta hagyták a holttestén. Ráadásul Keresztelő János maga is mondta, hogy jön majd utána valaki…

**K1:** Jól felépített trükk. Simán lehet, hogy…

**V:** Elég legyen, **K1**, Keresztelő János halálára valóban meggyőző írásos bizonyítékaink vannak. **K3**, mire jutott?

**K3:** Bizonyos vélemények szerint elképzelhető, hogy Ő azonos Illéssel, Jeremiással, vagy valamelyik másik prófétával.

*(Következő slide)*

Az az ember is azt mondta, aki azt vallotta, hogy vak volt egész életében, amíg nem találkozott a keresett személlyel.

**K1:** Na de azért ők nem tettek olyan csodákat, mint Jézus. Neki saját magának hatalma van csodát tenni, és nem úgy tette meg a csodáit, mint aki csak kiimádkozta azt Istennél. Ráadásul a próféták mindig jövendöltek valakiről, aki majd eljön, Jézus viszont csak azt mondta, hogy megérkezett.

**V:** Elfogadható cáfolat. Köszönöm! Tehát nem is próféta. De akkor mi? **K2,** maga mire jutott a kutatásai során?

**K2:** Nikodémus, zsidó rabbi a kollégájának tartotta.

*(Következő slide)*

**K3:** De hát nem is járt rabbi iskolába, és a főpapok nem ismerték el annak.

**V:** Nos, ez az elmélet is megdőlni látszik… Elég ebből a találgatásból! Nem az a lényeg, hogy ki mit mondott róla, mert így soha nem fogunk eredményre jutni. Bárcsak be tudnánk hozni az őrszobára és jól kifaggatni… Arról mit tudunk, hogy Ő maga kinek vallotta magát?

**K1:** Hát maradtak ránk vallomások magától a célszemélytől is!

**V:** Ezt csak most mondja, maga félnótás?

**Part III: Jézus önértelmezése**

*(Következő slide: Droid)*

**K1:** Itt van ez a kis Kumráni droid. Most találták meg egy barlangban. Felvételeket készített a célszemélyről.

*(Begurul a porszívó, Noel megnyilatkozik fura nyelven)*

**V:** Frissíteni kell a verziószámon, azóta biztos kijött már néhány újabb disztribúció. Azt hiszem… igen, már meg is találtam a Google-n a megfelelő patch (peccs)-et**.** Éééés … telepítve.

*(A porszívón állítanak)*

**K1:** Adjad neki

*(Rövid szüneteket hagyva mondja)*

**Noel:** ,,Beteljesedett az idő'' (Mk 1,15)

„Aki engem látott az Atyát is látta.” (Jn 14,9-10)

„Mert én és az Atya egy vagyunk.” (Jn 10,30)

„Hallottátok, hogy Isten ezt mondta a régieknek, ne ölj. Én azonban mást mondok nektek...” (Mt 5,21)

,,Bizony bizony mondom néktek...”

**K1:** Állj! Ez felettébb érdekes. Az Ószövetségben úgy áll: “Így szól Jahve:”, Jézus pedig egyes szám első személyben beszél. Ez alátámasztja azt, amit **K2** mondott, hogy neki hatalma van.

**K2:** De mégis olyan, mintha nem akarná egyértelműen kijelenteni, hogy…. Hogy…. Hogy, Ő Isten.

*(döbbent csend. Hirtelen megmozdul Noel a hologramm)*

**Noel:** „Én vagyok.”

**K1:** Mondtam, hogy állítsátok meg a felvételt!

**V:** Ez még mindig nem teljesen tiszta. Most akkor mit mond? Isten, vagy nem?

Ez valami kulturális probléma lehet. Értjük, amit beszél, de nem értjük, hogy mire gondol. Hívjátok ide azt a tudóst, aki jól ért arámul. Ő biztos meg tudja fejteni, hogy mit jelentsen mindez.

*(Bejön a tudós)*

**AT:** Hallom, egy kis problémába ütköztek. Nem is tudom, hol kezdjem. Jézus itt ki akarja fejezni, hogy Ő Isten, azonban ebben az arám nyelv nem segít neki, ugyanis ebben a nyelvben nincs megfelelője az Isten szónak, egyedül az Atyaistenre van szavuk: Jahve. Ezért beszél olyan homályosan, hiszen ha az előbbi kifejezést használta volna, félreértik és halálra ítélik, mint ahogy az később meg is történt. Így viszont az emberek számára pontosabban meg tudott mutatkozni, és tanításait követve megadta a lehetőséget, hogy megtudják róla az igazságot.

**K3:** Pff… Ki hiszi ezt el, hogy a célszemély volt Isten, maga? Ennyi erővel én is mondhatnám, hogy én vagyok Isten.

**V:** Ha te lennél Isten, biztos, hogy finomabb palacsintát tudnál sütni. Na de a női, akarom mondani a gépi logika azt diktálja, hogy újabb bizonyítékokra lesz szükségünk. Mi van, ha ez a Kumráni droid is csak egy átverés, egy jól kitervelt csel.

*(K3 előhúz egy Bibliát egy nejlonzsákból, kesztyűvel, csipesszel.)*

**K3:** Ezt a Biblia nevű könyvet is alaposan tanulmányoztuk már és elég hitelesnek tűnik. Talán használhatók valamire a belőle kinyert információk.

**K2:** Ja, ilyen nekünk is van otthon. Jól megtámasztja a vasalódeszkát. Nagyi ebből olvasott mindig esti mesét. Csak egy jóságos bácsira emlékszem, akit a rossz emberek megöltek. Nem gondoltam volna, hogy egyszer még szükségünk lehet rá.

**AT:** Uraim, azt hiszem, hogy a munkájuk során ez a legfontosabb bizonyítékuk. Javaslom, hogy ezek után már főként erre támaszkodjanak a nyomozás során. Önöknek most a második részére lesz szükségük…

**Part IV: Mit ír a Biblia?**

**AT:** Az evangéliumokat kell elolvasniuk, ha közelebb akarnak kerülni a célpont megismeréséhez, hiszen ezek azért íródtak, hogy Jézus kinyilatkoztassa magát.

Négy különböző evangelista írta le Jézus életét. De előbb meg kell érteniük Jézus tetteit. Nem elég megismerni a tényeket, azokat értelmezi is kell. Ha megpróbálják ezeket a cselekedeteket/jellemvonásokat kategorizálni, akkor semmire nem fognak jutni. Mint a házastársak esetében is, ha folyton analizálják egymást, az a kapcsolat károsodását eredményezheti, hiszen nem azt kell látnunk a másikban, amit szeretnénk, hanem azt, aki valóban. Ne a részletekre koncentráljunk, mint egy szokványos nyomozás során, keressük a lényeget és próbáljuk befogadni azt, amit Jézus valóban mondani akar magáról. És kedves VevécsKém, itt jutunk el a küldetés kérdéséhez. Jézus életének célja volt. Az volt a küldetése, hogy megmutassa számunkra a szeretetét, és elvezessen minket az üdvösségre, bűneink megbocsátása által. Ezért halt halált a kereszten. A tanítványai ezzel az ismerettel beszélnek róla. Ennek a magaslati pontnak perspektívájából kell nekünk is szemlélni az eseményeket.

Jézus, amikor magáról beszél, az Emberfia kijelentést használja. Ezzel 3 dolgot szeretne kifejezni. Egyrészt az ószövetségi izajasi jövendölésre utal, amely szerint “az Emberfiának sokat kell szenvednie”. Másrész Dániel próféta szavaira utal vissza, aki azt írta, hogy ez a titokzatos emberhez hasonló személy az ég felhőin jön el, hogy elhozza a végső birodalmat. Harmadrészt pedig Jézus földi emberségére utal.

Ezek alapján megtudhatjuk azt is, hogy Jézus Isten vagy ember. Mit lehet erre a kérdésre válaszolni? Azt hogy mindkettő, egy személyben. És ha azt kérdezem, hogy isteni vagy emberi személy? Akkor azt, hogy ő egy isteni személy. Tehát Jézusban két természet egyesül, egy személyben. Pontosabban szólva az isteni személy kiüresíti magát, lemond mindarról a hatalomról, amely Őt egyértelműen megkülönböztetné az emberektől. Az emberi természete lemond az akaratról, tehát haláláig követi az Atya akaratát, az isteni természete pedig a tudásról mond le.

*(K1 közben kezébe veszi a Bibliát és olvassa)*

**V:** Megzavarodtak az áramköreim. Ezzel most mit lehet kezdeni?

**K1:** Vevécském ez azért van, mert te egy robot vagy. Mi emberek ezt valamennyire megértjük, mert nekünk van szívünk. Jézus Isten volt és ember egy személyben, mert a küldetése az volt, hogy Istenhez vezesse az embereket. Az a küldetése célja, hogy higgyünk benne.

**K3**: Miért higgyek? Én akkor sem hiszek ebből egy kukkot sem. Eleve négyen írták le az evangéliumokat. Biztos azért, hogy mindenkit becsapjanak.

**AT:** Igaz, hogy négyen írták le, de nincs bennük ellentmondás. Persze mindenki saját akarata szerint dönt, hogy elhiszi-e. Az apostolok, és köztük az első, Péter sem hitte el mindig, nem beszélve a századosról, aki megvallotta, hogy Jézus valóban Isten fia volt. Ők a szeretet önátadásában valóban felismerték Őt. Ez a két vallomás az Evangélium alappillére. De vegyük sorra: Márk írta le először az Evangéliumát. Abban a korban voltak a legnagyobb keresztényüldözések, amelyek közül kiemelkedik a Nero-féle kegyetlenkedés. Márk Keresztelő János életének elbeszélésével kezdi evangéliumát, melyben Keresztelő János, mint kérüx, ti. Kikiáltó szerepben jelenik meg, mint ahogy a császárok megjelenése előtt egy ilyen személy hirdette a császár érkezését, az Evangélium pedig maga az intronisatio, ami trónra emelést jelent, vagyis Jézus, mint uralkodó jelenik meg. Márk számára a kinyilatkoztatás csúcspontja a kereszt. A halála után történteket az Evangélium írásának idejében nagyon jól ismerték, Márk célja az volt, hogy erőt öntsön az akkori bujdosó, üldözött keresztényekbe. Lukács viszont a megdicsőülését helyezi előtérbe, János pedig a két nézőpontot kapcsolja össze, amelyet a hüpszoú görög szóval fejez ki, ami egyszerre jelent kereszthalált, és felmagasztalást.

*(ásítoznak közben, mutatják, hogy elfáradtak)*

**V:** Emberek, látom elfáradtak. Szükségük van egy kis pihenésre, nekem pedig egy kis feltöltődésre. Most befejezzük, köszönjük Tudós Úr, hogy ránk szánta az idejét. Holnap itt folytatjuk, reggel 10-kor mindenki legyen itt. Oszolj!

*(Kimennek a színről)*

**K3:** Hé srácok, este nincs kedvetek átjönni egy palacsintára. Kipróbálhatnánk az új lángszórós rúzst/tollat.

Eszközigény:

jelmezek